Вялікая заслуга ў любові да навукі і вучобы належыць, безумоўна, педагогам. Фарміраваннем кантынгенту школьнікаў і выкладчыкаў займаецца ўпраўленне адукацыі Гродзенскага аблвыканкама і Гродзенскі абласны інстытут развіцця адукацыі. Начальнік аддзела агульнай сярэдняй і дашкольнай адукацыі ўпраўлення адукацыі Святлана Кавалеўская гаворыць, што лагер “Навука” з’яўляецца адным з элементаў сістэмы работы з адоранымі навучэнцамі, што ўнікальнасць такога лагера ў спалучэнні адукацыйнай і аздараўленчай задач, тут ствараюцца ўмовы для зняцця псіхалагічнай напружанасці, гэтыя ж дзеці вельмі актыўна працуюць на працягу ўсяго навучальнага года.